ຫວຽດນາມ ພ້ອມແລ້ວທີ່ຈະ ຕ້ອນຮັບ ບັນດາວິສາຫະກິດ ຍີ່ປຸ່ນ ຮ່ວມທຸລະກິດ ລົງທຶນ ດຳເນີນທຸລະກິດ
ທ່ານປະທານປະເທດ ເຈືອງເຕີນຊາງ ຕ້ອນຮັບ
ຄະນະຜູ້ແທນກະຊວງກະສິກຳ, ປ່າໄມ້, ການປະມົງ ຍີ່ປຸ່ນ
(ພາບ: TTXVN)
ວັນທີ 21/01, ຢູ່ຮ່າໂນ້ຍ, ທີ່ການຕ້ອນຮັບຄະນະຜູ້ແທນກະຊວງກະສິກຳ, ປ່າໄມ້, ການປະມົງຍີ່ປຸ່ນ ໂດຍທ່ານ Nishikawa Koya ເປັນຫົວໜ້າຄະນະ, ພວມຢ້ຽມຢາມ ແລະ ເຮັດວຽກຢູ່ຫວຽດນາມ, ທ່ານປະທານປະເທດ ເຈືອງເຕີນຊາງ ໄດ້ຂອບໃຈຍີ່ປຸ່ນ ທີ່ໄດ້ໜູນຊ່ວຍຫວຽດນາມ ດ້ານເຕັກນິກ, ເຕັກໂນໂລຊີຫາປາທູນາໃຫ້ຊາວປະມົງແຂວງບິ່ງດິ້ງ ນຳມາເຊິ່ງປະສິດທິຜົນດ້ານເສດຖະກິດສູງ. ທ່ານປະທານປະເທດປາດຖະໜາວ່າ, ຍີ່ປຸ່ນ ສືບຕໍ່ໜູນຊ່ວຍ, ມອບໂອນເຕັກນິກໃຫ້ຊາວປະມົງບັນດາແຂວງ, ນະຄອນອື່ນໆ ເພື່ອແນໃສ່ຂຸດຄົ້ນຄວາມວາມາດບົ່ມຊ້ອນໃນອາຊີບຫາປາທູນາຂອງຫວຽດນາມ. ທ່ານປະທານປະເທດປາດຖະໜາວ່າ 2 ຝ່າຍສືບຕໍ່ເປີດກວ້າງຂົງເຂດຮ່ວມມື ນັບທັງການປູກຕົ້ນໄມ້, ລ້ຽງປູກສິນໃນນ້ຳເພື່ອແນໃສ່ຍົກສູງສະມັດຕະພາບ, ຄຸນນະພາບໃຫ້ແກ່ຜະລິດຕະພັນຂອງຫວຽດນາມ. ທ່ານປະທານປະເທດ ຢືນຢັນວ່າ, ຍາມໃດຫວຽດນາມ ກໍ່ປັບປຸງສະພາບແວດລ້ອມແຫ່ງການລົງທຶນ, ພ້ອມແລ້ວທີ່ຈະຕ້ອນຮັບບັນດາວິສາຫະກິດຮ່ວມທຸລະກິດດຳເນີນທຸລະກິດຢູ່ຫວຽດນາມ. ທ່ານປະທານປະເທດເຊື່ອໝັ້ນວ່າ, ດ້ວຍຄວາມດູໝັ່ນ, ມີຫົວຄິດປະດິດສ້າງຂອງຊາວຫວຽດນາມ ພ້ອມກັບການໜູນຊ່ວຍ, ມອບໂອນເຕັກໂນໂລຊີ, ເຕັກນິກຂອງຍີ່ປຸ່ນ ຈະສ້າງບາດກ້າວບຸກທະລຸໃໝ່ໃນຂົງເຂດກະສິກຳຂອງຫວຽດນາມ ເວົ້າສະເພາະ ແລະ ບັນດາຂົງເຂດອື່ນໆເວົ້າລວມ.
(ແຫຼ່ງຄັດຈາກ VOV)